  Туспуктэм: Григорий Фомин Наталия Сильвестрова Удмуртиысь спортсменъёс Владимир Климов но Даниил Максимов нырысьсэ пляж волейболъя Россилэн первенствоаз вормизы. Ӵошатсконъёс 2009-2010 аръёсы вордӥськемъёс пӧлын ортчизы. Со сярысь элькунысь физической культурая но спортъя министерстволэн пресс-службаез ивортӥз. Пияшъёс олимпи резервъя «Созвездие» спортшколаын дышетско. Соос усто дасяськемзэс возьматӥзы но кема возьмам зарни медальёс басьтӥзы. Первенство Краснодар улосвылын ортчиз. Ӵошатсконъёс асьме кунысь волейболлы 100 ар тырмонлы сӥзем «От Камчатки до Калининграда» фестивальлэн люкетэз луизы. Тодэ вайытом, Ижкарысь егит спортсмен боксъя Роосилэн первенствояз вормиз. Тегъёс: Спорт волейбол ӵошатсконъёс Удмуртия  